We train leaders here – ToekomsVenster
by Kariné Taljaard|Published 06/08/2019
Kinders, sê die Bybel, is ŉ erfdeel (geskenk) van die Here. (Ps.127:3)
Verbondmatig word hulle aan ouers toevertrou ten einde hulle vir die lewe voor te berei.
Die lewe is uitdagend en volwassenes hoef daarvan nie oortuig te word nie. Ten einde in hierdie wêreld te oorleef is daar sekere onverhandelbare karakter eienskappe nodig. Daaronder tel ŉ skerp sin vir verantwoordelikheid en verantwoordbaarheid. Niemand word daarvan verskoon nie. Jy doen en gee rekenskap van wat jy gedoen het selfs al is jy die baas.
Daarmee saam dissipline en selfbeheersing. Ons leef met ŉ geslag jongmense wat ietwat bederf voorkom alhoewel ek baie lief is vir hulle. Omdat ouers self swaar grootgeword (groot geraak soos die Kapenaars sê) wil ons kinders die ongerief en ontbering spaar. Ons wil hulle alles gee wat ons nie gehad het nie. Die rye motors by Universiteite is daarvan ŉ klinkklare voorbeeld. Die uitspattige matriekafskeid is ŉ ander ( ŉ klippie in my skoen).
Ek bedoel daarmee nie dat kinders en jongmense nie die mooi en goeie mag geniet nie, inteendeel. Dit is ŉ voorreg om jou kinders te versorg en aan soveel inhoude en stimuli as moontlik voor te stel. Dit is die wyse waarop hulle tog uiteindelik by ŉ verantwoordelike beroepskeuse uitkom.
Kinders moet egter weet waar geld vandaan kom, dit groei nie op ŉ mens se rug nie. Inteendeel.
Kinders en jongmense moet deel hê aan die onderhoud van die huishouding. Beddens behoort opgemaak te wees en beurtelings skottelgoed was doen niemand skade nie.
Onthou, elke mens is ŉ leier in eie reg.
Ons is besig om te belê in die toekoms.
Sal ons kind leiding kan neem wanneer dit van hom of haar verwag word is ŉ belangrike vraag?
Jy mag van my verskil, dis jou goeie reg. Ek dink egter nie ek is ver verkeerd nie.
30 Maart 2017 – What a wonderful world
What a wonderful world Die afgelope paar dae se gebeure rondom die minister van finansies, die Guptas, Ahmed Kathadra se afsterwe ens. […]
Gasheer van die Heilige Gees
Ek lees tans ŉ boek van Nicki van der Westhuizen, “Hosting the Supernatural” God is nie gewoon nie maar buitegewoon. Hy is […]
Die lewe is nie altyd vriendelik nie. Somtyds rol die golwe jou bykans genadeloos. Dank die Here dat dit nie altyd die […]
3 Februarie 2017 – 2 Korintiërs 3:5
2 KORINTIËRS 3:5 Uit onsself is ons nie in staat om iets te bedink asof dit uit onsself kom nie. Ons bekwaamheid […]
Previous post Battery gedrewe
Next post As ek groot is…